jkorsvik/nowiki_second_scrape_merged huggingface dataset:
Pinedale (Wyoming)

Pinedale er en småby vest i delstaten Wyoming i USA og er administrativt sete i Sublette County. Byen hadde 2 030 innbyggere ved 2010 års folketelling og dermed det største stedet i den i det grisgrendte fylket.Byen fremste næringer er de nærliggende naturgassområdene og jaktturisme i området omkring fjellkjeden Wind River Range.


== Kommunikasjoner ==
Pinedale ligger ved U.S. Route 191, som sammenbinder byen med Jackson Hole-dalen i nordvest og i sørlig retning slutter an til motorveien Interstate 80 ved Rock Springs.


== Kultur ==
Museum of the Mountain Man ligger i byen.


== Referanser ==


== Eksterne lenker ==
(en) Offisielt nettsted 
(en) Pinedale, Wyoming – kategori av bilder, video eller lyd på Commons 
(en) Innbyggertall 2010 - 2019 - United States Census Bureau
Arne Thorvik

Arne Thorvik (født 29. mars 1961 i Tønsberg) er en norsk overlege i psykiatri med storfag i filosofi. Thorvik er tidligere avdelingsoverlege ved Psykiatrien i Vestfold og er bosatt i Tønsberg. Han disputerte i 2011 med doktorgraden "Suicid som etisk fenomen – teoretiske og empiriske perspektiver" veiledet av Arne Johan Vetlesen. Han har videreutdanning i psykoanalytisk psykoterapi og har vært gjesteforsker ved Department of History and Philosophy of Science ved University of Cambridge.
Fra 2013 har han jevnlig opptrådt på NRKs radioprogram Verdibørsen og samtalet om medisinsk historie, filosofi, litteratur, film og psykoanalyse. 
Thorvik har vært sakkyndig i straffesaker siden 1992 og har publisert flere artikler om det filosofiske grunnlaget i rettspsykiatri.Sammen med professor i klinisk psykologi Svenn Torgersen, kom Arne Thorvik med kritiske uttalelser knyttet til den første rettspsykiatriske vurderingen av Anders Behring Breivik.


== Referanser ==


== Eksterne lenker ==
Artikler av Arne Thorvik, Tidsskrift av den Norske Legeforening
Tysseelva kraftverk

Tysseelva kraftverk er et vannkraftverk ved Tyssefjorden i Suldal kommune i Rogaland.
Det er et elvekraftverk som utnytter et fall på 340 meter i Tysseelva.
Installert effekt er 5,5 MW fra en peltonturbin. Årsproduksjon er 16,6 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraft AS (arkiv)
Rein Energi
Adamsfjordelva

Adamsfjordelva eller Adamselva (nordsamisk: Áttánjohka, historisk også skrevet Åttánjohka og Addanjåkka) er ei elv i Lebesby kommune i Finnmark. Den har utspring fra Krokvannet og renner i nordvestlig retning til den munner ut i Adamsfjorden, en fjordarm i indre del av Laksefjorden. Elva er 21,2 kilometer lang, eller 64,1 kilometer regnet fra fjerneste kilde.
Elva er utbygd til kraftproduksjon i Adamselv kraftverk og øvre del av nedbørfeltet blir via tunneler og kanaler overført til Krokvannet og videre via en 922 meter lang kanal til Gahpatjávri og Store Måsvannet i Friarfjordelvas nedbørfelt for magasinering.


== Adamsfjordvassdraget ==
Adamsfjordvassdraget er vidt forgreinet i øvre del, og nedbørfeltet strekker seg fra Gaissene i sørvest, over Laksefjordvidda til Ifjordfjellet i nordøst. Det grenser til Tanavassdraget i sør og øst, Storelva og Sørelva i vest og Friarfjord- og Ifjordvassdragene i nord. Mesteparten av vassdraget ligger i Lebesby kommune, men Lavnnjosjohka renner også på en strekning gjennom Tana kommune. Vassdragets fjerneste kilde er et navnløst vatn vest for Eaštorgeahčealáš på Ifjordfjellet.
Hver linje i oversikten under inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden. Lista er begrenset til elver med nedbørfelt over 20 km².

Válljohka – 6 km sørøst for Adamsfjorden, fra øst
Važžejohka – 10 km nord for Stálogáisá, fra sørvest
Ruksesbákjohka – 7 km nord for Stálogáisá, fra vest
Gáissavuolesjohka – 6 km nord for Stálogáisá, fra øst
Gottetjohka – 5 km øst for Stálogáisá, fra øst
Beaskajohka – 6 km øst for Stálogáisá, fra øst
Leavvadasjohka – 4 km sørvest for Stálogáisá, fra sør
Ullogáisjohka – 5 km sørvest for Stálogáisá, fra sørøst
Deardnojohka – 3 km vest for Krokvannet, fra sør
Lavnnjosjohka – i Krokvannet (Márddašjávri), fra øst
Dollajohka – 2 km øst for Márddašjávri, fra nordøst
Čeavrresjohka – 4 km øst for Márddašjávri, fra sør


== Fotnoter ==


== Referanser ==
Amy Yuratovac

Amy Yuratovac (født 7. desember 1982 i Hammond, Indiana) er en amerikansk tidligere profesjonell bokser, som i løpet av sin karriere fra 2005 til 2009 bokset ni kamper og avsluttet med å tape WBA- og WBC-tittelkamp i weltervekt mot Cecilia Brækhus.


== Karriere ==
Yuratovic debuterte 13. juli 2005 mot Ebony Teague og vant alle sine fem første kamper på teknisk knockout. Hennes første tap kom 2. juni 2007 mot Christy Martin, men slo tilbake med en seier over Jasmine Davis 4 måneder senere.
I sin neste kamp, 14. juni 2008, utfordret Yuratovic Mia St. John for det ledige WBC-beltet og tapte. Året etter fikk hun muligheten på nytt da hun møtte Cecilia Brækhus i Helsingfors den 30. mai 2009. Brækhus hadde da allerede sikret seg både WBA- og WBC-beltet, og beholdt begge beltene ved å vinne kampen enstemmig på poeng 98-92.


== Referanser ==


== Eksterne lenker ==
(en) Amy Yuratovac – BoxRec
Ben Chilwell

Benjamin James Chilwell (født 21. desember 1996) er en engelsk fotballspiller som spiller for Chelsea FC.Ben Chilwell spilte fire sesonger for Leicester City, og var fast spiller i startelleveren i to av sesongene. 26. august 2020  signerte han en femårskontrakt med Chelsea FC.


== Landslaget ==
Han ble tatt ut i Englands EM-tropp til EM i fotball 2021.


== Meritter ==
Chelsea FCUEFA Super Cup (1): 2021


== Referanser ==


== Eksterne lenker ==
(en) Ben Chilwell – FIFA 
(en) Ben Chilwell – UEFA 
(en) Ben Chilwell – Transfermarkt 
(en) Ben Chilwell – national-football-teams.com 
(en) Ben Chilwell – WorldFootball.net 
(en) Ben Chilwell – Soccerbase.com 
(en) Ben Chilwell – FootballDatabase.eu 
(en) Ben Chilwell – Soccerway 
(en) Ben Chilwell – EU-Football.info 
(en) Ben Chilwell – FBref
Måråi

Måråi eller Måråa er en elv i Skjåk kommune og en sideelv til Otta (elv) som den løper sammen med fra høyre (sør) mellom Grotlivatnet og Breiddalsvatnet. Måråi drenerer områdene ved vannskillet mot Stryn som er hovedvannskillet mot Vestlandet. Raudeggbreens bekker har avsatt en grusvifte ved Vassvendetjørnin der vann på viftens vestre side drenerer mot Stryn, mens vann på viftens østre side drenerer mot Otta. Den er omkring 17 km lang og har et nedbørsfelt på 75 km2. Nedbørsfeltet ligger stort sett over 1000 moh, høyeste punkt er Skridulaupen og har flere isbreer som dekker en god del av nedbørfeltet. Heilstuguvatnet i Mårådalen er største innsjø med 1 km2.  Mårådalen er slakk og elven renner gjennom til dels myrlendte områder mot Grotli. Gamle Strynefjellsvegen følger elven mellom Grotli og vannskillet.


== Referanser ==
Clarks Fork Yellowstone River

Clarks Fork Yellowstone River (noen ganger kalt Clarks Fork River skjønt det gir en forvekslingsfare) er en sideelv til Yellowstone River, 150 mi (241 km) lang i de amerikanske delstatene Montana og Wyoming.Den har sitt utspring helt sør i Montana, i Gallatin National Forest i Beartooth Mountains, om lag 4 mi (6 km) nordøst for Cooke City og sørvest for Granite Peak. Den renner sørøstover til Shoshone National Forest i det nordvestre Wyoming, østenfor Yellowstone National Park, og så vender den mot nordøst og inn i Montana igjen. Den passerer da i Montana småbyene Belfry, Bridger, Fromberg og Edgar, og tømmer seg i Yellowstone om lag 2 mi (3 km) sørøst for Laurel.
Clarks Fork of the Yellowstone River skal ikke forveksles med Clark Fork River, som er i Montana og Idaho.


== Billedgalleri ==


== Referanser ==
Wes Morgan

Westley Nathan «Wes» Morgan (født 21. januar 1984) er en engelskfødt jamaicansk tidligere fotballspiller.


== Referanser ==


== Eksterne lenker ==
(fr) Wes Morgan – LÉquipe 
(en) Wes Morgan – Transfermarkt 
(en) Wes Morgan – national-football-teams.com 
(en) Wes Morgan – WorldFootball.net 
(en) Wes Morgan – Soccerbase.com 
(en) Wes Morgan – FootballDatabase.eu 
(en) Wes Morgan – Soccerway 
(en) Wes Morgan – FBref 
(es) Wes Morgan – as.com
Leonardo III Tocco

Leonardo III Tocco (død 1499) var hersker (despot) i Despotatet Epirus fra 1448 til 1479. Han etterfulgte sin far Carlo II Tocco. Epirus var et bysantinsk/gresk rike i området mellom dagens Hellas og Albania som ble opprettet i kjølvannet av den latinske okkupasjonen av Konstantinopel under Det fjerde korstog i 1204. Både Despotatet Epirus og Keiserriket Nikea (og i noen grad også Trapezunt-riket) regnet seg selv som legal arvtaker til Østromerriket. På Leonardos tid var rikets utstrekning betraktelig redusert som følge av osmanenes ekspansjon.


== Biografi ==
Leonardo III Tocco var sønn av Carlo II Tocco, greve av Kefallinia og Zakynthos, hertug av Lefkada og hersker av Epirus. Da faren døde i oktober 1448 overtok den mindreårige Leonardo alle hans titler og eiendeler. Han regjerte som hersker (despot) av Epirus med hovedsete i byen Arta mens en annen fraksjon av aristokratiet i Epirus regjerte i regionen Akarnaia med militær støtte fra osmanene. 24. mars 1449 ble også Arta inntatt av de osmanske styrkene. Leonardos besittelser på det greske fastlandet ble dermed redusert til tre festninger, og Leonardo etablerte seg i Angelokastro (i den nåværende regionen Etoloakarnania). I 1460 inntok osmanene også denne byen og Leonardos siste brohode på fastlandet var festningen Vonitsa på Peloponnes. Han måtte nå ta tilhold på sine områder på De joniske øyer.
1. mai 1463 giftet Leonardo seg med Milica fra Serbia. Hun var datter av den serbiske despot Lazar Branković og hans kone Helena Palaiologina som var datter av Thomas Palaiologos, despot i Despotatet Morea . Milica døde i barsel i 1464.
I 1477 giftet Leonardo seg for andre gang med Francesca Marzano, et (uekte) barnebarn av kong Alfonso V av Aragon. Hans sønn Ferdinand I regjerte nå i Napoli. Ifølge historikeren William Miller trodde Leonardo at venetianerne ikke ville søke kontroll over De joniske øyer hvis han hadde familiebånd til Napoli. Da osmanene fant en unnskyldning for å invadere også øyene, var det imidlertid ingen fra det italienske fastlandet som ønsket å yte motstand. Leonardo flyktet med sin kone, sine tre barn og sine verdisaker, først til Taranto og deretter til Napoli. Osmanene underla seg Keffalonia, Lefkada og Zante, og også Vonitsa, i 1479.
Leonardo levde resten av sitt liv i Napoli under Ferdinand I’s beskyttelse. Han døde ca. 1499.


== Ekteskap og barn ==
Med sin første kone Milica av Serbia hadde Leonardo bare Carlo III Tocco (1464-1518), som etterfulgte ham som titulær (men ikke reell) hersker av Epirus (Arta) og Zakynthos.
Med sin andre kone Francesca Marzano hadde han fem barn, men deres fødselsrekkefølge er ukjent:
Hippolyta Tocco
Leonora Tocco, nonne
Maria Tocco, som ble gift med Pietro Talamanca
Pietro Tocco, som antas å ha dødd ung
Ramondina Tocco, som giftet seg med Antonio Maria Pico della Mirandola.Leonardo hadde også en uekte sønn, Ferrante Tocco (død 1535). Ifølge historikeren Willian Miller skal han ha vært spansk utsending (ambassadør) til det engelske hoff under kong Henrik VII av England i 1506.


== Referanser ==
Deferred Action for Childhood Arrivals

Deferred Action for Childhood Arrivals (DACA) er en amerikansk immigrasjonsforskrift vedtatt av USAs president Barack Obama i juni 2012. DACA gjør det mulig for visse illegale immigranter å få arbeidstillatelse i USA, nemlig de som ankom USA som mindreårige. Forskriften og dens følger har vært omdiskutert og er blitt delvis opphevet under president Donald Trump. 


== Historikk ==
President Barack Obama offentliggjorde forskriften under en tale i Rose Garden ved Det hvite hus den 15. juni 2012. I november 2014 gjorde Obama det klart at han ønsket å utvide forskriften til å omfatte foreldre til amerikanske borgere (DAPA), et forslag som møtte mye motstand. Texas gikk til sak for å bli unntatt loven og fikk medhold. Obamaadministrasjonen anket, men høyesterett ble som følge av et dødsfall delt 4-4, og både utvidelsen og dommen fra Texas ble stående. 
Den 5. juni 2017 kunngjorde justisminister (United States Attorney General) Jeff Sessions at den utvidede forskriften oppheves. I September 2017 la president Trump frem en plan for å reversere DACA, men kongressen klarte ikke å vedta noen ny lov innen fristen. I 2018 valgte en dommer i Texas å avvise et forlenget unntak, men sa at DACA sannsynligvis var grunnlovsstridig.  I juni 2020 avgjorde høyesterett med 5 mot 4 at DACA ikke er grunnlovsstridig, men presisserte at de avgjorde om vedtaket var lovlig, ikke hvorvidt det var klokt. Donald Trump uttalte at avgjørelsen "er skudd i ansiktet på .. konservative". 


== Referanser ==
Demarai Gray

Demarai Remelle Gray (født 28. juni 1996) er en engelsk fotballspiller som spiller for Everton FC.


== Referanser ==


== Eksterne lenker ==
(en) Demarai Gray – UEFA 
(en) Demarai Gray – Transfermarkt 
(en) Demarai Gray – WorldFootball.net 
(en) Demarai Gray – Soccerbase.com 
(en) Demarai Gray – FootballDatabase.eu 
(en) Demarai Gray – Soccerway 
(en) Demarai Gray – FBref
Laramie River

Laramie River er en omkring 450 kilometer lang elv i de amerikanske delstatene Colorado og Wyoming. Elven er sideelv til North Platte River. Laramie River er oppkalt etter pelsjegeren Jacques La Ramée som utforsket området i begynnelsen av 1800-tallet.Elven har sin kilde i Roosevelt National Forest i Front Range, i den vestre delen av Larimer County i nordre Colorado. Den renner nordover inn i Wyoming på den østre siden av Medicine Bow Mountains. Videre passerer elven Jelm og Wood's Landing og fortsetter til nordøst ut fra fjellene omkring 35 kilometer sørvest for byen Laramie. Den fortsetter nordover gjennom Laramie og flyter deretter sammen med Little Laramie River på Laramie Plains og fortsetter gjennom Wheatlandreservoaret. Her flyter den videre til nordøst gjennom fjellområdet Laramie Mountains. Rett utenfor byen Wheatland renner Laramie River sammen med først North Laramie River og deretter Chugwater Creek. Ved byen Fort Laramie (rett ved den gamle handelsstasjonen Fort Laramie) renner elven til slutt sammen med North Platte River.
I Colorado forsyner elven også Cache La Poudre River med vann via Laramie–Poudre-tunnelen. Den omkring 3 kilometer lange tunnelen ble bygget for å føre vann til å vanne jordene i området, og stod ferdig i 1911.


== Navnet ==
Elven er oppkalt etter en mann ved navn Jacques La Ramée eller La Ramie. Han var en såkalt «trapper» (fangstmann) som satte beverfeller i elven, og døde der i 1820 eller 1821. Om han ble drept av en bjørn eller drept av indianere er vanskelig å vite; det hersker også tvil om hvorvidt han forsvant sporløst i området, eller om liket hans faktisk ble funnet i eller ved elveleiet.


== Referanser ==
Steak-frites

Steak-frites, som betyr biff [og] pommes frites på fransk, er en rett bestående av biff sammen med pommes frites. Retten anses av noen å være nasjonalretten i Belgia og Frankrike, som begge hevder å være opprinnelsessted. Tradisjonelt blir culotte brukt til denne retten.


== Referanser ==
North Laramie River

North Laramie River er en 131 km lang nordlig sideelv til Laramie River sørøst i delstaten Wyoming i USA. Den flyter gjennom Platte- og Albany County. Dens kildeområde er i Medicine Bow – Routt National Forest i Laramie Mountains i det nordlige Albany County. Så renner den først mot sør, så mot øst og munner ut åtte kilometer nord for Wheatland i Laramie River. 
Navnet kommer fra Jacques La Ramee, en fransk-kanadisk penshandler som oppholdt seg i området i 1820-årene. 


== Billedgalleri ==

		


== Referanser ==
Harry Maguire

Jacob Harry Maguire (født 5. mars 1993 i Sheffield) er en engelsk fotballspiller som spiller for Manchester United.


== Landslaget ==
Han ble tatt ut i Englands tropp til VM i fotball 2018 i Russland. Han scoret på hodet i Englands kamp mot Sverige i kvartfinalen.
Han ble tatt ut i Englands EM-tropp til EM i fotball 2021.Han ble tatt ut i Englands tropp til VM i fotball 2022 i Qatar.


== Privat ==
Den 21. august 2020 ble Maguire arrestert på Mykonos av gresk politi etter et slagsmål utenfor en bar. Den 25. august ble han dømt til 21 måneder og 10 dager betinget fengsel for legemsfornærmelse, å ha motsatt seg pågripelse og for forsøk på bestikkelse. Maguire hevdet han trodde han ble forsøkt kidnappet da politiet var kledd i sivil og ikke identifiserte seg. Han har anket dommen.


== Referanser ==


== Eksterne lenker ==
(en) Harry Maguire – kategori av bilder, video eller lyd på Commons 
(de) Harry Maguire – Munzinger Sportsarchiv 
(en) Harry Maguire – FIFA 
(en) Harry Maguire – UEFA 
(fr) Harry Maguire – LÉquipe 
(en) Harry Maguire – Transfermarkt 
(en) Harry Maguire – national-football-teams.com 
(en) Harry Maguire – WorldFootball.net 
(en) Harry Maguire – Soccerbase.com 
(en) Harry Maguire – FootballDatabase.eu 
(en) Harry Maguire – Soccerway
Wheatland (Wyoming)

Wheatland er en by (town) i Wyoming i USA, som er administrasjonssete i Platte County. Byen hadde 3 627 innbyggere i 2010.
Byen ligger i et jordbruksområde med kunstig tilført vanning (Wheatland-reservoaret), omkring 70 miles (110 km) nord for delstatens hovedstad Cheyenne. Jordbruk er en viktig næring i egnen. Wheatland ligger ved motorveien Interstate 25, som forbinder byen med de største byene i delstaten, Cheyenne og Casper.
BNSFs jernbanelinje passerer gjennom byen i nord-sydlig retning og brukes mest for godstrafikk.


== Kjente personer ==
Edward Bryant (født 1945 i White Plains), science fiction-forfatter, gikk på skole i Wheatland
Jim Geringer (født 1944), republikansk politiker, guvernør i Wyoming fra 1995 til 2003


== Eksterne lenker ==
(en) Offisielt nettsted 
(en) Wheatland, Wyoming – kategori av bilder, video eller lyd på Commons 
(en) Innbyggertall 2010 - 2019 - United States Census Bureau
West Australian Airways

West Australian Airways var et australsk flyselskap med base i Geraldton i Vest-Australia. Det ble etablert 5. desember 1921 som Western Australian Airways av Norman Brearley, som var pilot under første verdenskrig. Det var det første flyselskapet i australsk historie som etablerte regelmessige flyruter. Den første forlot Geraldton den 2. november 1922. Den 12. juni 1936 ble West Australian Airways kjøpt av Adelaide Airways for 25 000 australske pund og i juli samme år ble det en del av Australian National Airways.


== Historie ==

Etter første verdenskrig returnerte Norman Brearley, som hadde tjenestegjort i Royal Flying Corps til Australia i 1919. Han bragte med seg to Avro 504J fly. I mai 1921 averterte Australias føderale regjering etter tilbud på den første subsidierte kontrakt på en ukentlig luftpost- og passasjerrute mellom Geraldton og Derby i Vest-Australia. Brearley var så hissig etter å vinne at han la inn flere tilbud. Den 2. august 1921 fikk Brearley vite at hans anbud var akseptert. Brearley satte igang og hyret 5 piloter: Val Abbott, Arthur Blake, Bob Fawcett, Charles Kingsford Smith og Leonard Taplin.
Den 5. desember 1921, på sin aller første tur i selskapet, havarerte Ted Broad og Bob Fawcett med en Bristol Tourer G-AUDI 130 km nord for Geraldton. Brearley avlyste flyvninger til 21. februar 1922.
Den 3. desember 1926 endret Western Australian Airways Ltd. sitt navn til West Australian Airways Ltd, da majoriteten av dets virksomhet ble referert til bare som  Airways. Den 2. juli 1928 ble Australias første interstate airmail kontrakt mellom Perth og Adelaide tildelt West Australian Airways for 5 år. Ruten begynte 26. mai 1929 med fire nye de Havilland DH 66 Hercules-fly med plass til 16 passasjerer med en cruisefart på 176 km/h. En varm lunch ble servert i Ceduna i Sør-Australia, middag i selskapets eget hostel i Forrest i Vest-Australia med catering i Kalgoorlie i Vest-Australia.Den 19. april 1934 ga den føderale regjeringen 5-års kontrakt for Perth–Daly Waters til MacRobertson Miller Aviation Co. Denne beslutningen etterlot West Australian Airways med kun én usubsidert rute, Perth–Adelaide. I april 1936 tilbød Adelaide Airways Ltd å kjøpe West Australian Airways og den 12. juni ble kjøpet sluttført for 25 000 pund. Adelaide Airways og West Australian Airways ble del av det nye Australian National Airways.


== Referanser ==


== Kilder ==
Niven, Fred (mai 2004). «Norman Brearley». SpiritofAnsett.com. Arkivert fra originalen 21. januar 2013. Besøkt 19. oktober 2015.  Arkivert 21. januar 2013 hos Wayback Machine.
Job, Macarthur (september–oktober 1999). «WAA’s Magic Carpet» (PDF). Flight Safety Australia. Civil Aviation Safety Authority. Arkivert fra originalen (pdf) 8. august 2008. Besøkt 21. juni 2007.  Arkivert 8. august 2008 hos Wayback Machine.
Jackson (Wyoming)

Jackson er en by i delstaten Wyoming i USA, i dalen Jackson Hole i den vestligste delen av Wyoming. Byen er administrativt sete i Teton County of samtidig dens eneste by, med 9 577 innbyggere ved 2010 års folketelling. Byen kalles iblant feilaktig Jackson Hole, men dette navn gjelder dalen, ikke byen.


== Geografi ==
Jackson ligger i Jackson Hole-dalen, mellom fjellkjedene Teton Range og Gros Ventre Range. Teton Range er det mest kjente turistmålet og er lett å nå fra dalen, mens Gros Ventre Range består av mye vanskelig tilgjengelig terreng. Gjennom byen flyter Flat Creek, en sideelv til Snake River.


== Historie ==
Jackson Hole var opprinnelig tradisjonelle områder for indianerstammene shoshoni, Crow, Blackfeet, Bannock og Gros Ventre. John Colter ankom Hole vinteren 1807/1808 under returferden til Lewis & Clark-ekspedisjonen. Området bl eyndet tilhold for Trappers og Mountain Men som reiste gjennom tidlig på 1800-tallet. Navnene til slike mountain men går igjen i falen, som Bridger, Jedediah Smith og Sublette. .
Byen selv og Jackson Hole-dalen er oppkalt etter pelsjegeren David Edward Jackson (1788–1837), som overvintret ved Jackson Lake nord for byen tidlig på 1800-tallet.


== Næringsliv ==

Omkring 97 prosent av grunnen i Teton County er statseid, og Jackson er eneste by i området. Natur- og skiturisme er en viktig næringsgren i regionen og byen har mange restauranter, hotell og butikker som retter seg til turister.


== Severdigheter og turisme ==

Jackson er et viktig sentrum for naturturisme i vestre USA, og i nærheten ligger blant annet nasjonalparkene Grand Teton National Park og Yellowstone National Park, og reservatet National Elk Refuge. Byen er navet i en vintersportsregion. Rett utenfor byen ligger skiområdet Snow King og 20 km mot nordvest ligger skiområdet Jackson Hole Mountain Resort i Teton Village. Skianlegget Grand Targhee ligger omkring en time vesover i Alta.


== Kommunikasjoner ==
Rett utenfor byen ligger flgplassen Jackson Hole Airport (JAC), som i 2014 var delstaten Wyomings mest trafikkerte flyplass regnet i passasjertall. Bussforbindelse er det til blant annet Salt Lake City og til nærliggende turist- og småsteder. Den føderale veien U.S. Route 26/89/189/191 passerer gjennom byen i nord-sydlig retning og forbinder Salt Lake City-regionen med Yellowstone nasjonalpark.


== Kjente innbyggere ==
Michael Jagmin (født 1985), rocksanger, medlem av bandet A Skylit Drive.
Matt Mead (født 1962), republikansk politiker, Wyomings guvernør fra 2011.
Milward L. Simpson (1897–1993), republikansk politiker, Wyomings guvernør 1955–1959.
Resi Stiegler (født 1985), alpinist.
Christy Walton (fødy 1949), deleier i Walmart, milliardær og filantrop.


== Eksterne lenker ==
(en) Offisielt nettsted 
(en) Jackson, Wyoming – kategori av bilder, video eller lyd på Commons 
(en) Innbyggertall 2010 - 2019 - United States Census Bureau